SRICHAหั่นประมาณการปีนี้-ปีหน้าลงแนะถือราคาพื้นฐานใหม่ 27.50 บาท
SRICHAโบรกฯหั่นประมาณการปีนี้และปีหน้าลงมากในอัตรา 26% และ 27% ขณะที่รายได้จากการก่อสร้างให้น้อยลงในอัตรา 42% ทั้งสองปี และการที่บริษัทมีงานก่อสร้างส่วนใหญ่อยู่ในไทยจะให้อัตรากำไรขั้นต้นต่ำกว่าต่างประเทศ ซึ่งในระยะหลังประมูลงานต่างประเทศแทบไม่ได้เลย จึงปรับให้อัตรากำไรขั้นต้นน้อยลงเป็น 39% จากเดิมที่ 45% ทั้งสองปี ปรับลดคำแนะนำเป็น ถือราคาพื้นฐานใหม่ 27.50 บาท

25 พ.ค. 2558

บล.ดีบีเอสฯ ระบุในบทวิเคราะห์วันนี้ (25 พ.ค.) บริษัท ศรีราชาคอนสตรัคชั่น จำกัด (มหาชน) หรือ SRICHA ราคาหุ้นปรับตัวลงอย่างรวดเร็ว หลังวัน XD ซึ่งเป็นวันที่ 29 เม.ย.58 ที่ปันผลงวดสุดท้ายปีนี้ที่ 1.55 บาท และประกาศกำไร ไตรมาส1/58 น่าผิดหวัง คือ กำไรสุทธิ ไตรมาส1/58 ลดลงถึง 23% เทียบช่วงเดียวกันของปีก่อนเป็น 98 ล้านบาท หลังรายได้ลดลงมาก รายได้จากการก่อสร้างและบริการ ไตรมาส1/58 เป็น 421 ล้านบาท ต่ำลง 26% ซึ่งแบ่งเป็นรายได้จากการก่อสร้างน้อยลงถึง 78% แต่รายได้จากการให้บริการกลับเพิ่ม 138% สัดส่วนค่าใช้จ่ายขายและบริหารเพิ่มเป็น 13% จากฐานรายได้รวมที่ต่ำลง ด้านอัตรากำไรขั้นต้น-ก่อสร้างลดเหลือเพียง 1% แต่อัตรากำไรขั้นต้น-บริการกลับเพิ่มเป็น 51.7% เฉลี่ยเป็น 40.4% เพิ่มจาก เทียบช่วงเดียวกันของปีก่อนที่ 36.5% สำหรับอัตราภาษีเงินได้ ไตรมาส1/58 เพิ่มเป็น 20% เทียบกับ เทียบช่วงเดียวกันของปีก่อนที่ 18%
งบดุลปลายไตรมาส1/58 ยังมีฐานะการเงินดีเช่นเคย คือสถานะเป็นเงินสดสุทธิที่ 4.55 บาทต่อหุ้น มูลค่าทางบัญชีต่อหุ้นเป็น 8.23 บาท ด้านกระแสเงินสดจากการดำเนินงานเป็น +137 ล้านบาท ลดลง 56%เทียบช่วงเดียวกันของปีก่อน
บริษัทประมูลงานได้น้อย ราคาพลังงานโดยเฉพาะน้ำมันที่ลดลง จากภาวะอุปทานล้นเกิน ส่งผลกระทบต่อหลายอุตสาหกรรม คือ น้ำมัน ก๊าซ ปิโตรเคมีและเหมืองแร่ ส่งผลต่อเนื่องให้การลงทุนที่ต่างประเทศชะลอออกไป ส่งผลลบต่อบริษัทในเรื่องการประมูลงานก่อสร้างประเภท เครื่องกล (mechanical)ได้ ซึ่งปัจจุบันอยู่ในช่วงระหว่างการประมูลยังต่างประเทศในมูลค่าก่อสร้างประมาณ 8 พันล้านบาทได้
งานก่อสร้างในมือ (Backlog) มีน้อย ณ ปลาย มี.ค.58 คาดว่าจะมีเหลืออยู่ประมาณ 1 พันล้านบาท ประกอบด้วยงาน CUEL, งาน NGLN-Package ของไทยออยล์ และงาน Linear Alkyl Benzene ของฮุนได ส่วนในงานให้บริการจะเป็นงาน maintenance ของ Ambatovy ที่ประเทศมาดาร์กัสการ์ ที่ให้รายได้ปีละ 400 ล้านบาท และงานบริษัทลูก คือ SCC Maintenance Service ที่มีรายได้ปีละ 500-600 ล้านบาท
ปรับประมาณการปีนี้และปีหน้าลงมาก ในอัตรา 26% และ 27% จากประมาณการเดิม ในส่วนรายได้จากการก่อสร้างให้น้อยลงในอัตรา 42% ทั้งสองปี และการที่บริษัทมีงานก่อสร้างส่วนใหญ่อยู่ในไทยจะให้อัตรากำไรขั้นต้นต่ำกว่าต่างประเทศ ซึ่งในระยะหลังประมูลงานต่างประเทศแทบไม่ได้เลย จึงปรับให้อัตรากำไรขั้นต้นน้อยลงเป็น 39% จากเดิมที่ 45% ทั้งสองปี
ปรับลดคำแนะนำเป็นถือรับปันผล หลังปรับลดประมาณการคาดกำไรปีนี้ลดลงถึง 26% เทียบช่วงเดียวกันของปีก่อนส่วนปีหน้าเพิ่มได้ 4% เทียบช่วงเดียวกันของปีก่อนราคาพื้นฐานใหม่ปรับลงเป็น 27.50 บาท ด้วย P/E ปี 58 ที่ 13 เท่า ซึ่งใกล้กับราคาปิดปัจจุบัน เราเห็นว่าราคาหุ้นที่ปรับลงตั้งแต่ XD มา 15% ได้สะท้อนข่าวลบไปพอควรแล้ว แต่การที่บริษัทมีฐานะการเงินดี จึงคาดว่าจะยังปันผลได้สูงอยู่ คาดการณ์อัตราผลตอบแทนปันผลปีนี้และปีหน้าเป็น 7% และ 7.2% ตามลำดับ